Document ID: 31996R1234

KOMISSION ASETUS (EY) N:o 1234/96,
annettu 28 päivänä kesäkuuta 1996,
Ranskan merentakaisten departementtien ja Azorien ja Madeiran erityisen viljatuotteiden hankintajärjestelmän soveltamista koskevista yksityiskohtaisista säännöistä ja hankintataseiden vahvistamisesta annettujen asetusten (ETY) N:o 388/92 ja (ETY) N:o 1727/92 muuttamisesta sekä toisaalta Kanariansaarten viljatuotteiden ja glukoosin arvioidun hankintataseen vahvistamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Ranskan merentakaisten departementtien hyväksi 16 päivänä joulukuuta 1991 annetun neuvoston asetuksen (ETY) N:o 3763/91 (1), sellaisena kuin se on viimeksi muutettuna asetuksella (EY) N:o 2598/95 (2), ja erityisesti sen 2 artiklan 6 kohdan,
ottaa huomioon tiettyjä maataloustuotteita koskevista erityistoimenpiteistä Azorien ja Madeiran hyväksi 15 päivänä kesäkuuta 1992 annetun neuvoston asetuksen (ETY) N:o 1600/92 (3), sellaisena kuin se on viimeksi muutettuna komission asetuksella (EY) N:o 2537/95 (4), ja erityisesti sen 10 artiklan,
ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92 (5), sellaisena kuin se on viimeksi muutettuna asetuksella (EY) N:o 2537/95, ja erityisesti sen 3 artiklan 4 kohdan,
sekä katsoo, että
asetuksen (ETY) N:o 3763/91 2 artiklan säännösten soveltamiseksi komission asetuksessa (ETY) N:o 388/92 (6), sellaisena kuin se on viimeksi muutettuna asetuksella (EY) N:o 2885/95 (7), vahvistetaan Ranskan merentakaisten departementtien viljatuotteiden arvioitu hankintatase vuoden 1996 ensimmäiseksi puolivuotiskaudeksi; tämän vuoksi olisi vahvistettava arvioitu hankintatase vuoden 1996 toiseksi puolivuotiskaudeksi,
asetuksen (ETY) N:o 1600/92 2 artiklan säännösten soveltamiseksi komission asetuksessa (ETY) N:o 1727/92 (8), sellaisena kuin se on viimeksi muutettuna asetuksella (EY) N:o 829/96 (9), vahvistetaan Azorien ja Madeiran viljatuotteiden arvioitu hankintatase markkinointivuodeksi 1995/96; tämän vuoksi olisi vahvistettava arvioitu hankintatase markkinointivuodeksi 1996/97,
asetuksen (ETY) N:o 1601/92 2 artiklan säännösten soveltamiseksi olisi vahvistettava Kanariansaarten viljatuotteiden ja glukoosin arvioitu hankintatase markkinointivuodeksi 1996/97,
nämä taseet vahvistetaan tapauksesta riippuen kulutuksen tai jalostusteollisuuden perusteltujen, toimivaltaisten kansallisten viranomaisten ilmoittamien tarpeiden perusteella, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 388/92 liite tämän asetuksen liitteellä I.
2 artikla
Korvataan asetuksen (ETY) N:o 1727/92 liite tämän asetuksen liitteellä II.
3 artikla
Asetuksen (ETY) N:o 1601/92 2 artiklan soveltamiseksi tämän asetuksen liitteessä III vahvistetaan arvioidun hankintataseen määrät, jotka on vapautettu kolmansista maista tulevien tuotteiden tuontitullista tai jotka saavat yhteisön tukea.
4 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä kesäkuuta 1996.

Labels: 3
18
17